IMISLab/GreekWikipedia huggingface dataset:
Πολωνικό δημοψήφισμα 2023

Δημοψήφισμα έχει προγραμματιστεί να διεξαχθεί στην Πολωνία στις 15 Οκτωβρίου 2023, παράλληλα με τις πανεθνικές εκλογές για τη Γερουσία και το Σέιμ.Τέσσερις ερωτήσεις έχουν ανακοινωθεί από μέλη της κυβέρνησης από τις 11 έως τις 14 Αυγούστου. Οι ψηφοφόροι θα ερωτηθούν εάν εγκρίνουν την ιδιωτικοποίηση κρατικών επιχειρήσεων, την αύξηση της ηλικίας συνταξιοδότησης, την αποδοχή μεταναστών στο πλαίσιο του μηχανισμού μετεγκατάστασης της ΕΕ και την άρση του φράγματος στα σύνορα της Πολωνίας με τη Λευκορωσία.

 Το δημοψήφισμα θα θέσει τέσσερις ερωτήσεις: «Υποστηρίζετε το ξεπούλημα κρατικών περιουσιακών στοιχείων σε ξένες οντότητες, που οδηγεί στην απώλεια του ελέγχου των Πολωνών σε στρατηγικούς τομείς της οικονομίας;» «Υποστηρίζετε την αύξηση της ηλικίας συνταξιοδότησης, συμπεριλαμβανομένης της επαναφοράς της αυξημένης ηλικίας συνταξιοδότησης στα 67 έτη για άνδρες και γυναίκες;» «Υποστηρίζετε την άρση του φράγματος στα σύνορα μεταξύ της Δημοκρατίας της Πολωνίας και της Δημοκρατίας της Λευκορωσίας;» «Υποστηρίζετε την αποδοχή χιλιάδων λαθρομεταναστών από τη Μέση Ανατολή και την Αφρική, σύμφωνα με τον μηχανισμό αναγκαστικής μετεγκατάστασης που επιβάλλει η ευρωπαϊκή γραφειοκρατία;»Οι προτεινόμενες ερωτήσεις έχουν επικριθεί από κόμματα της αντιπολίτευσης και σχολιαστές, καθώς φέρονται να απευθύνονται στον αρχηγό της αντιπολίτευσης και πρώην πρωθυπουργό, Ντόναλντ Τουσκ. Το κυβερνών κόμμα Νόμος και Δικαιοσύνη έχει κατηγορηθεί για υποκίνηση αντιμεταναστευτικού αισθήματος για την ενίσχυση της προσέλευσης των ψηφοφόρων του την ημέρα των εκλογών. Ο νόμος έχει αλλάξει λίγο πριν την προκήρυξη του δημοψηφίσματος για να επιτραπεί η διεξαγωγή του την ίδια ημέρα με τις βουλευτικές εκλογές.
Α1 Κατηγορία υδατοσφαίρισης γυναικών 2017-18

Το πρωτάθλημα Ελλάδας πόλο γυναικών για την περίοδο 2017–18 ήταν το 31ο στην ιστορία του θεσμού. Διεξήχθη με τη συμμετοχή οκτώ ομάδων και με το νέο σύστημα που εφαρμόζεται απ' την περσινή σεζόν. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 21 Οκτωβρίου και τελείωσε στις 18 Νοεμβρίου 2017. Η δεύτερη φάση ξεκίνησε στις 25 Νοεμβρίου και τελείωσε στις 16 Δεκεμβρίου. Η τρίτη φάση ξεκίνησε στις 5 Ιανουαρίου και τελείωσε στις 10 Μαρτίου 2018. Πρωταθλήτρια ομάδα αναδείχθηκε στις 15 Μαΐου ο Ολυμπιακός Πειραιώς για 9η φορά στην ιστορία του, επικρατώντας στην σειρά των τελικών με 3-0 του Ν.Ο. Βουλιαγμένης.

 Στο Γ' όμιλο μετείχαν οι δύο πρώτες ομάδες του Α' ομίλου, και αγωνίστηκαν στις δύο νίκες. Και οι δύο ομάδες συνέχισαν στον Στ' όμιλο. Αγωνίστηκαν οι δύο τελευταίες ομάδες του Α' ομίλου και οι δύο πρώτες του Β' ομίλου. Οι δύο πρώτες προκρίθηκαν στον Στ' όμιλο, ενώ οι δύο τελευταίες στον Ζ' όμιλο. Στον Ε' όμιλο μετείχαν οι δύο τελευταίες ομάδες του Β' ομίλου, και αγωνίστηκαν στις δύο νίκες. Και οι δύο ομάδες συνεχίσαν στον Ζ' όμιλο. Οι ομάδες ξεκίνησαν με μπόνους βαθμών: 1η Γ' ομίλου: 6 βαθμοί, 2η Γ' ομίλου: 3 βαθμοί, 1η Δ' ομίλου: 1 βαθμός, 2η Δ' ομίλου: 0 βαθμοί. Όλες οι ομάδες συνέχισαν στα πλέι οφ. Οι ομάδες ξεκίνησαν με μπόνους βαθμών: 3η Δ' ομίλου: 6 βαθμοί, 4η Δ' ομίλου: 3 βαθμοί, 1η Ε' ομίλου: 1 βαθμός, 2η Ε' ομίλου: 0 βαθμοί. Μετείχαν οι 2 τελευταίες ομάδες του Ζ' ομίλου και αγωνίστηκαν στις 2 νίκες. Συμμετείχαν οι ομάδες του Στ' ομίλου. Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3. Το πανόραμα των πλέι οφ: Κολυμβητική Ομοσπονδία Ελλάδας - Υδατοσφαίριση koe.org.gr Αποτελέσματα Α1 Ανδρών - Α1 Γυναικών περιόδου 2017-18 στο Wayback Machine (αρχειοθετήθηκε 2018-07-03) koe.org.gr Βαθμολογίες Α1 Ανδρών - Α1 Γυναικών (Γ΄ φάσης) - Α2 Ανδρών περιόδου 2017-18 στο Wayback Machine (αρχειοθετήθηκε 2018-04-30) koe.org.gr Τελική κατάταξη Α1 Ανδρών - Α1 Γυναικών - Τελική βαθμολογία Α2 Ανδρών περιόδου 2017-18 στο Wayback Machine (αρχειοθετήθηκε 2018-10-07) koe.org.gr
Αβελίσαυρος

Ο Αβελίσαυρος (Abelisaurus, «σαύρα του Άμπελ») είναι γένος αβελισαυρίδη θηριόποδου δεινοσαύρου από την Ύστερη Κρητιδική Περίοδο (Καμπάνιο) της περιοχής που σήμερα είναι η Νότια Αμερική. Ήταν δίποδος σαρκοφάγος δεινόσαυρος που πιθανώς έφτανε τα 7 με 9 μέτρα σε μήκος και ζύγιζε 2-3 τόνους, αν και είναι γνωστός μόνο από ένα ατελές κρανίο. Το όνομα του γένους δόθηκε προς τιμήν του Ρομπέρτο Άμπελ, αναγνωρίζοντάς του την ανακάλυψη του δείγματος, ο οποίος ήταν διευθυντής του επαρχιακού Μουσείου του Σιπολέτι της Αργεντινής, όπου στεγάζεται το δείγμα. Το όνομα περιλαμβάνει και το ελληνικό σαυρος. Υπάρχει ένα ονομασμένο είδος, ο A. comahuensis, προς τιμήν της περιοχής Κομάχουε (Comahue) όπου βρέθηκε το απολίθωμα. Το γένος και το είδος ονομάστηκαν και περιγράφηκαν από του αργεντίνους παλαιοντολόγους Χοσέ Μποναπάρτε και Φερνάντο Νόβας το 1985, οι οποίοι το τοποθέτησαν στη νεοσυσταθείσα οικογένεια των αβελισαυρίδων.

 Έχουν ανακαλυφθεί πολλοί αβελισαυρίδες μετά την ανακάλυψη του αβελίσαυρου, όπως εξαιρετικά ολοκληρωμένα δείγματα Αουκάσαυρου, Καρνόταυρου και Ματζουνγκάσαυρου. Κάποιοι επιστήμονες τοποθετούν τον αβελίσαυρο εκτός της οικογένειας των καρνοταυρίνων (Carnotaurinae), ενώ άλλοι είναι λιγότερο σίγουροι για την θέση του. Οι αβελισαυρίδες έχουν κάποια κοινά κρανιακά χαρακτηριστικά με τους μη συγγενικούς καρχαροδοντοσαυρίδες και, καθώς ο αβελίσαυρος είναι γνωστός από ένα μόνο κρανίο, μελλοντικές ανακαλύψεις ενδεχομένως να αποδείξουν ότι το γένος στην πραγματικότητα ανήκει στους καραχαροδοντοσαυρίδες, αν και κάτι τέτοιο δεν θεωρείται πολύ πιθανό. Το ένα γνωστό απολιθωμένο κρανίο Αβελίσαυρου είναι ατελές, ειδικά στην δεξιά πλευρά. Του λείπει επίσης το μεγαλύτερο μέρος της υπερώας (ουρανίσκος). Παρά τα κομμάτια που λείπουν, έχει μήκος πάνω από 85 εκατοστά. Αν και δεν υπάρχουν οστέινα λοφία ή κέρατα, όπως αυτά που έχουν βρεθεί σε άλλους αβελισαυρίδες όπως ο καρνόταυρος, οι τραχείες αυλακώσεις στο ρύγχος και πάνω από τα μάτια ενδέχεται να στήριζαν κάποιου είδους λοφίο από κερατίνη, το οποίο δεν απολιθώθηκε. Το κρανίο έχει επίσης πολύ μεγάλες θυρίδες (ανοίγματα), κοινό χαρακτηριστικό πολλών δεινοσαύρων, οι οποίες μειώνουν το βάρος του. Ο αβελίσαυρος είναι ένας από τους πολλούς δεινόσαυρους που ανακαλύφθηκαν στην Παταγωνία. Αρχικά περιγράφηκε ως προερχόμενος από τον Σχηματισμό Άλεν, όμως επακόλουθη έρευνα απέδειξε ότι τα κατάλοιπα είχαν στην πραγματικότητα βρεθεί στον Σχηματισμό Anacleto (τμήμα της Ομάδας Neuquén) της Επαρχίας Ρίο Νέγκρο της Αργεντινής. Ο γεωλογικός σχηματισμός Anacleto, χρονολογείται από το νεότερο Καμπάνιο στάδιο της Ύστερης Κρητιδικής περιόδου, μεταξύ 83 και 80 εκατομμύρια χρόνια πριν. Abelisaurus στο Dino Directory Abelisaurus στο DinoData
Ερνάν Πέρες

Ο Ερνάν Αρσένιο Πέρες Γκονσάλες (Hernán Arsenio Pérez González, γεννημένος στις 25 Φεβρουαρίου 1989), είναι Παραγουανός επαγγελματίας και διεθνής ποδοσφαιριστής, ο οποίος αγωνίζεται ως μέσος για την Εσπανιόλ.

 Ο Ερνάν Πέρες έπαιξε στην πρώτη κατηγορία της Παραγουάης το 2007, με την ομάδα Τακουάρι. Ωστόσο, σημείωσε ελάχιστες εμφανίσεις λόγω σοβαρού τραυματισμού στο γόνατο.Στις 30 Ιουλίου 2009, υπέγραψε πενταετές συμβόλαιο με τη Βιγιαρρεάλ. Αρχικά, έπαιξε 2 χρόνια στις ρεζέρβες και έπειτα ανέβηκε στην πρώτη ομάδα της Βιγιαρεάλ τη σεζόν 2011-12, όπου έκανε και το ντεμπούτο του στο Τσάμπιονς Λιγκ, με αντίπαλο τη Νάπολι.Στις 31 Ιανουαρίου 2014, υπέγραψε στον Ολυμπιακό για 3,5 χρόνια. Το ντεμπούτο του, με τη νέα του ομάδα, το έκανε στις 5 Φεβρουαρίου 2014, εναντίον του Πανιωνίου. Στις 13 Απριλίου 2014, τραυματίστηκε σοβαρά για ακόμη μία φορά(ρήξη χιαστών), στον τελευταίο αγώνα του πρωταθλήματος, εναντίον του Απόλλωνα.Στις 30 Ιανουαρίου του 2015, επέστρεψε στην Ισπανία για χάρη της Ρεάλ Βαγιαδολίδ, όπου παρέμεινε σε αυτήν μέχρι το τέλος της σεζόν. Στις 3 Ιουλίου του 2015, υπέγραψε τετραετές συμβόλαιο με την Εσπανιόλ, αφού προηγουμένως το συμβόλαιό του με τη Βιγιαρρεάλ είχε λήξει. Έκανε το ντεμπούτο με την εθνική Παραγουάης το Μάρτιο του 2010. Το 2011, σε ηλικία 21 ετών, έγινε μέλος της αποστολής της εθνικής του για το Κόπα Αμέρικα. Πρωτάθλημα Ελλάδας 2013-14 Ερνάν Πέρες, FIFA.com Αρχειοθετήθηκε 2015-04-02 στο Wayback Machine. Ερνάν Πέρες, soccerway.com Ερνάν Πέρες, transfermarket.co.uk
Ροδόλφος Α΄ του Βίρτσμπουργκ

Ο Ροδόλφος Α΄ του Βίρτσμπουργκ (γερμ.: Rudolf I, πέθανε στις 3 Αυγούστου 908) ήταν χριστιανός επίσκοπος του Βίρτσμπουργκ από το 892 μέχρι το 908. Ήταν ο νεότερος γιος του Ούντο της Νευστρίας.

 Διορίστηκε επίσκοπος αντικαθιστώντας τον Άρνο που σκοτώθηκε σε εκστρατεία στην Μεγάλη Μοραβία. Τον ίδιο καιρό ο μεγαλύτερος αδελφός του Κορράδος ο πρεσβύτερος έγινε μαργράβος της Θουριγγίας αντικατοπτρίζοντας την φήμη της οικογένειας του στο βασίλειο των Ανατολικών Φράγκων. Αναφέρεται ότι ήταν ο Αρνούλφος της Καρινθίας που έδινε το προβάδισμα πότε στην μία οικογένεια πότε στην άλλη φέρνοντάς τες τελικά σε διαμάχη μεταξύ τους. Ο Ροδόλφος σκοτώθηκε το 908 σε μάχη κατά των Μαγυάρων στην Θουριγγία.
Lernu!

Το lernu! είναι ένα πολυγλωσσικό εγχείρημα, βασισμένο στον Παγκόσμιο Ιστό και χωρίς χρέωση για την προώθηση της διδασκαλίας της Εσπεράντο. Το όνομά του στα Εσπεράντο σημαίνει "μάθε". Την ιστοσελίδα διαχειρίζεται ο E@I, μια διεθνής οργάνωση νέων, που ξεκίνησε ως μια ομάδα εργασίας του Παγκόσμιου Οργανισμού Εσπεραντικής Νεολαίας. Το περιεχόμενο της ιστοσελίδας περιλαμβάνει διάφορα εργαλεία για την εκμάθηση της Εσπεράντο, όπως ασκήσεις, παιχνίδια, λεξικά, γραμματικές επαναλήψεις, ένα σύστημα εξετάσεων και μια δικτυακή βιβλιοθήκη με βιβλία, μουσική, ηχητική αφήγηση ιστοριών και βίντεο. Υπάρχουν επίσης υπηρεσίες επικοινωνίας όπως μια υπηρεσία άμεσων μηνυμάτων, φόρουμ συζήτησης για διάφορα θέματα, και νέα για εκδηλώσεις σχετικές με την Εσπεράντο. Οι Εσπεραντιστές και οι οργανώσεις της Εσπεράντο μπορούν να διαφημίζουν τις δραστηριότητες και τις υπηρεσίες τους στην ιστοσελίδα του lernu. Οι στατιστικές δείχνουν ότι η ιστοσελίδα δέχεται γύρω στις 75 χιλιάδες επισκέψεις τον μήνα. Οι περισσότεροι επισκέπτες προέρχονται από την Ευρώπη, τη Νότιοανατολική Ασία και τις δύο Αμερικές.

 Το εγχείρημα lernu! προτάθηκε για πρώτη φορά στο πρώτο Esperanto@Interreto (γνωστό τώρα ως E@I) σεμινάριο στη Στοκχόλμη, στη Σουηδία τον Απρίλιο του 2000, και αναπτύχθηκε τον Οκτώβριο του 2001 στο δεύτερο σεμινάριο του E@I επίσης στη Σουηδία (στην Ουψάλα). Τον Ιούλιο του 2002 το εγχείρημα έλαβε οικονομική υποστήριξη από το Αμερικανικό Ίδρυμα Εσπεραντικών Σπουδών (ESF), και η δουλειά στην ιστοσελίδα άρχισε τον Αύγουστο του ίδιου έτους. Εμφανίστηκε δημόσια στις 21 Δεκεμβρίου του 2002 και από τότε παρακολουθείται και αναπτύσσεται από την E@I με την υποστήριξη της ESF και στήριξη από πολλούς ανεξάρτητους υποστηρικτές και βοηθούς: Στα τέσσερα χρόνια της ανάπτυξης του εγχειρήματος ένας μεγάλος αριθμός ανθρώπων συνεισέφερε σε αυτό. Η ‘κεντρική ομάδα’ (η οποία άλλαξε εν μέρει στη διάρκεια των χρόνων) ήταν υπεύθυνη για τη συνολική επίβλεψη και ανάπτυξη του lernu!. Υποστηρίχθηκε από μια σειρά σχεδιαστών και προγραμματιστών. Δεκάδες μεταφραστές χρησιμοποίησαν ένα ειδικό σύστημα διαδικτυακής μετάφρασης για να κάνουν τον ιστότοπο διαθέσιμο σε περισσότερες από 20 γλώσσες. Ένας μεγάλος αριθμός καθηγητών και βοηθών μαθημάτων παρέχουν μαθησιακή στήριξη στους χρήστες του, ελέγχοντας και σχολιάζοντας τις ασκήσεις τους, και αλληλογραφώντας με αυτούς στις μητρικές τους γλώσσες. Νέα μαθήματα και άλλες πηγές προστίθενται συνεχώς. Το περιεχόμενο της ιστοσελίδας του lernu! έχει εκδοθεί σε CD πολλές φορές, με συμπληρωματικό υλικό όπως μουσική, λογισμικό, και άλλα μαθήματα που δεν έχουν δημοσιευθεί στην ιστοσελίδα του. Το εγχείρημα πέρασε από διάφορα στάδια εξέλιξης, και βρίσκεται αυτή τη στιγμή στην 6η του έκδοση. Την άνοιξη του 2006 η ιστοσελίδα αναβαθμίστηκε ριζικά, αποκτώντας καινούριο σχεδιασμό και μια σειρά από νέα χαρακτηριστικά. Αυτή η τελευταία διαδικτυακή έκδοση, όμως, δεν έχει ακόμα κυκλοφορήσει σε CD. Εσπεράντο (στα αγγλικά και άλλες 33 γλώσσες) lernu! Αρχειοθετήθηκε 2020-12-05 στο Wayback Machine. Επίσημη ιστοσελίδα του E@I Επίσημη ιστοσελίδα του Ιδρύματος Εσπεραντικών Μελετών
Γαλανάδο Νάξου

Το Γαλανάδο είναι πεδινό χωριό της δυτικής Νάξου σε υψόμετρο 70-100 μέτρων και έχει 455 κατοίκους (απογραφή 2011). Απέχει περίπου 5 χλμ. ΝΑ. από τη Χώρα Νάξου. Το Γαλανάδο βρίσκεται στο λεκανοπέδιο του "Λιβαδιού" σε υψόμετρο 90 μ. Είναι μία από τις πιο εύφορες περιοχές του νησιού, η οποία μάλιστα διαθέτει πολύ ικανοποιητική ύδρευση. Κύρια ασχολία των κατοίκων είναι η γεωργία και η κτηνοτροφία. Χαρακτηριστικά, γίνεται μεγάλη παραγωγή πατάτας αλλά και γάλακτος. Στο χωριό υπάρχουν πολλές εκκλησίες, η μεγαλύτερη όμως είναι ο ιερός ναός του Αγίου Πνεύματος. Επιπλέον στα περίχωρα του χωριού υπάρχει ο Πύργος του Μπελόνια, ένα εντυπωσιακό παράδειγμα Ενετικού αρχοντικού. Στα βόρεια του χωριού βρίσκονται οι αρχαιολογικοί χώροι των Μελάνων και των Αγκιδίων. Έχει χαρακτηριστεί από το 1988 παραδοσιακός οικισμός.

 Το 1835, με 153 κατοίκους (41 οικογένειες), ορίζεται έδρα στον νεοϊδρυθέντα δήμο Βίβλου της επαρχίας Νάξου. Το 1845, ο οικισμός παύεται από έδρα του δήμου Βίβλου. Το 1912, ο δήμος Βίβλου καταργείται και δημιουργείται η κοινότητα Βίβλου, όπου και προσαρτάται ο οικισμός. Το 1919 αποσπάται από τη κοινότητα Βίβλου και ορίζεται έδρα της κοινότητας Γαλανάδου. Το 1997, με την εφαρμογή του προγράμματος Καποδίστριας (νόμος 2539/97), ο οικισμός προσαρτάται στο δήμο Νάξου. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Γαλανάδου, του Δήμου Νάξου, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους. Το 2010, με την εφαρμογή του προγραμματος Καλλικράτης (νόμος 3852/2010), ο οικισμός προσαρτάται στο νεοσύστατο δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί την Τοπική Κοινότητα Γαλανάδου, η οποία υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου. Σάββας Νεκτάριος: αρχιφύλακας αστυνομικός δολοφονηθείς στα Πατήσια το 2009
Σαιν Τομάς Μπασκέτ Λε Αβρ

Η Σαιν Τομάς Μπασκέτ Λε Αβρ είναι γαλλικός επαγγελματικός σύλλογος καλαθοσφαίρισης ο οποίος ανήκει στην ελίτ του Πρωταθλήματος Γαλλίας. Η ομάδα, με έδρα την Χάβρη αποτελεί τμήμα του αθλητικού συλλόγου Ουνιόν Σπορτίβ ντε Σαιν Τομάς ντ'Ακάν.

 Το1903 ιδρύθηκε η Ουνιόν Σπορτίβ ντε Σαιν Τομάς ντ'Ακάν, αθλητικός σύλλογος ενορίας της οποίας οι καταβολές ανέρχονται στο 1874. Υπαγόταν τότε στην Γυμναστική και Αθλητική Ομοσπονδία Ενοριών Γαλλίας (FGSPF). 21 χρόνια αργότερα ιδρύθηκε το τμήμα μπάσκετ το οποίο θα σημαδέψει την Γαλλική Ομοσπονδία Καλαθοσφαίρισης από την ίδρυσή της (το 1932) καθώς ήταν και η πρώτη ομάδα που εγγράφηκε στα μητρώα της. Θα χρειαστεί, ωστόσο, να φτάσουμε στο 1952 για να φτάσει ο σύλλογος στην ελίτ του γαλλικού μπάσκετ, την Division Excellence. Η δεκαετία του 1950 ήταν ιδιαιτέρως επιτυχής για την ομάδα από την Χάβρη η οποία κατάφερε να μονιμοποιηθεί στον χώρο του γαλλικού μπάσκετ, προτού διαλυθεί στα μέσα της δεκαετίας του 1960, επιστρέφοντας στις τοπικές κατηγορίες. Ξεκίνησε, τότε, μια αργή αλλά σταθερή επανάκαμψη της Σαιν Τομάς Μπασκέτ προς την πρώτη κατηγορία του γαλλικού πρωταθλήματος. Το 1974, η ομάδα επέστρεψε στη Nationale 4, από την οποία αποχώρησε το 1987 προς όφελος της Nationale 3. Η παρουσία της ομάδας στην N3 ήταν εξαιρετικά σύντομη, καθώς πήρε την άνοδο για την Nationale 2 από την αμέσως επόμενη, κιόλας, σεζόν. Στα μέσα της δεκαετίας του 1990, η Ligue Nationale de Basket τροποποίησε το καταστατικό της με την άφιξη του επαγγελματισμού, και η STB βρέθηκε, έτσι, στην Pro B στις αρχές της σεζόν 1993-94. Στη συνέχεια, ήρθε η επιστροφή στην ελίτ, στην Pro A το 2000 προτού αγωνιστεί στην Ευρώπη το 2004. Στη διάρκεια της σεζόν 2003-2004, η Σαιν-Τομάς συμμετείχε στο κύπελλο FIBA Europe League όπου και τερμάτισε 6η στον όμιλό της έπειτα από μια αξιοπρεπή πορεία : Στη διάρκεια της σεζόν 2007-2008, η Σαιν-Τομάς τερμάτισε 5η στο πρωτάθλημα Γαλλίας της Pro A στην κανονική σεζόν. Πέτυχε έτσι την πρόκρισή της για τις ευρωπαϊκές διοργανώσεις της επόμενης σεζόν. Η ομάδα προκρίθηκε για την φάση των ομίλων νικώντας την Τελιντούς ΜΚ Οστάντ. Στη διάρκεια αυτής της φάσης των ομίλων, η ομάδα της Χάβρης ήρθε αντιμέτωπη με τρεις μεγάλες ευρωπαϊκές ομάδες και παρά τις καλές της εμφανίσεις (ειδικότερα απέναντι στην Μπεσίκτας Ιστανμπούλ), δεν κατάφερε να πάρει τη νίκη σε καμία από τις συνολικά έξι αναμετρήσεις της. Ωστόσο, η συμμετοχή της σε αυτό το EuroChallenge της σεζόν 2008-2009 έδωσε τη δυνατότητα στην Σαιν-Τομάς να γνωρίσει το υψηλό επίπεδο των ευρωπαϊκών διοργανώσεων για πρώτη φορά στην ιστορία της. Η Σαιν-Τομάς υποδέχτηκε μεταξύ άλλων και την ΜΚ Κίμκι (Ρωσία, μέλλουσα φιναλίστ) η οποία διέθετε παίκτες παγκόσμιας κλάσης (Κάρλος Ντελφίνο, Ολυμπιονίκης με την Αργεντινή το 2004, Χόρχε Γκαρμπαχόσα, πρωταθλητής κόσμου το 2006 με την Ισπανία). Ακολουθεί η τελική κατάταξη του Γ΄ Ομίλου : (Γαλλικά) Επίσημη Ιστοσελίδα (Γαλλικά) Ανεπίσημη ιστοσελίδα της STB Le Havre Site στο Basketzone (Γαλλικά) Eurobasket (Γαλλικά) Ligue Nationale de Basket
Σαξονία

Το Ελεύθερο Κρατίδιο της Σαξονίας (γερμανικά Freistaat Sachsen, άνω σορβικά: Swobodny Stata Sakska) είναι ένα από τα 16 ομόσπονδα κρατίδια της Γερμανίας. Έχει έκταση 18.413 τ.χλμ. και πληθυσμό από 4,3 εκατομμυρίων. Το κράτος έχει μια μακροχρόνια ιστορία ως δουκάτο, και ως βασίλειο. Η μοναρχία νικήθηκε και έγινε δημοκρατία με το σημερινό της όνομα το 1918. Καταργήθηκε κατά τη διάρκεια του κομμουνιστικού καθεστώτος και επανιδρύθηκε το 1990. Η πρωτεύουσα της Σαξονίας είναι η Δρέσδη και η πιο πυκνοκατοικημένη πόλη η Λειψία. Παλαιότερα, ο όρος Σαξονία αναφερόταν στην περιοχή που καταλήφθηκε από τα σημερινά κράτη της χαμηλότερης Σαξονίας και της Βόρειας Ρηνανίας-Βεστφαλίας. Οι Σάξονες είχαν μεταναστεύσει εκεί από την περιοχή του σημερινού Σλέσβιχ-Χόλσταϊν μεταξύ των ετών 250 και 500.

 Σύνορα της Σαξονίας, από την ανατολή και δεξιόστροφα: Πολωνία, την Τσεχία και τα γερμανικά κρατίδια της Βαυαρίας, Θουριγγίας, Σαξονία-Άνχαλτ και του Βραδεμβούργου. Πρωτεύουσα είναι η Δρέσδη, και άλλες μεγάλες πόλεις είναι η Λειψία και το Κέμνιτς. Από το 1989 ο πληθυσμός του κράτους και των αστικών κέντρων του έχει μικραίνει λόγω της μετανάστευσης στην πρώην Δυτική Γερμανία. Ο κύριος άξονας της Σαξονίας είναι ο ποταμός Έλβας(Elbe), διασχίζει το κρατίδιο από το νοτιοανατολικό σημείο στα βορειοδυτικά. Ένας άλλος σημαντικός ποταμός, δυτικά του Έλβα, είναι ο Μούλντε (Mulde). Ο ποταμός Νάισσε (Neisse) διαμορφώνει τα πολωνικά σύνορα. Στην ανατολική πλευρά της Σαξονίας βρίσκεται η νότια πλευρά της ιστορικής περιοχής Λουζατία (Lusatia, γερμ.Lausitz/Λάουζιτς) που ονομάζεται Άνω Λουζάτια (Oberlausitz). Η μειονότητα των Σλάβων επικρατεί στην περιοχή, η οποία είναι δίγλωσση σήμερα. Τα υψώματα της επαρχίας βαθμιαία από το Βορρά στο νότο, που καταλήγει στις σειρές βουνών κατά μήκος των τσεχικών συνόρων. Τα "Όρη μεταλλεύματος" γερμ. Ερτσγκεμπίργκε (Erzgebirge) επεκτείνονται από τη Βαυαρία στον ποταμό Έλβα, ο οποίος έχει διανοίξει μεγαλοπρεπές φαράγγι για να περάσει τα βουνά του Ελμπσανταϊγκεμπίργκε (Elbsandsteingebirge), γνωστά και ως "σαξονική Ελβετία". Η υπόλοιπη ανατολική περιοχή είναι λιγότερη υψηλή και αποτελεί την λοφώδη επαρχία Λαουζίτσερ Μπέργκλαντ (Λουζατικό Μπέργκλαντ) Lausitzer Bergland. Η Σαξονία διαιρείται σε 3 "επαρχίες" Ρεγκερουγκσμπετσίρκε (Regierungsbezirke) - Κέμνιτς, Δρέσδη, Λειψία - που υποδιαιρούνται σε 22 περιοχές: Επιπλέον υπάρχουν επτά ανεξάρτητες πόλεις, οι οποίες δεν ανήκουν σε οποιαδήποτε περιοχή: Κέμνιτς (C) Δρέσδη (DD) Γκέρλιτς (GR) Χοιερσβέρντα (HY) Λειψία (L) Πλάουεν (PL) Τσβίκαου (Z) Από το 1990, οπότε συντελέστηκε η ενοποίηση της Γερμανίας, πρωθυπουργοί του κρατιδίου ανέλαβαν οι: Έρνστ Τσίλλερ Σαξονία στο Curlie
Μακομέρ

Η Μακομέρ είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 10.991 κάτοικοι και η πυκνότητα του πληθυσμού 90 κάτοικοι ανά τετραγωνικό χιλιόμετρο (31 Δεκεμβρίου 2004). Βρίσκεται στην κεντρική πεδιάδα, σε μία περιοχή κατάλληλη για βοσκή και για εκτροφή αλόγων.

 Η Μακομέρ ήταν γνωστή από την αρχαιότητα όπως την καταγράφει ο γνωστός γεωγράφος Κλαύδιος Πτολεμαίος. Στην περιοχή έγινε η αποφασιστική μάχη ανάμεσα στους Σαρδηνούς και το Στέμμα της Αραγωνίας (1478), το αποτέλεσμα ήταν η νίκη των Σαρδηνών και η ανεξαρτησία τους, δημιουργήθηκε το Βασίλειο της Σαρδηνίας και η Μακομέρ έγινε επίκεντρο μαρκιωνίας. Η "Αφροδίτη του Μακομέρ" ανακαλύφτηκε στις όχθες ενός ποταμού (1949), παριστάνει την Μητέρα Θεά και χρονολογείται από την Παλαιολιθική εποχή. Είναι κατασκευασμένο από Βασάλτη, έχει ύψος 14 εκατοστά και βρίσκεται σήμερα στο Αρχαιολογικό Μουσείο του Κάλιαρι. Η Μάκομερ είναι σήμερα κορυφαίος τουριστικός προορισμός.
Πάπυρος Ομήρου του Μπανκς

Ο Όμηρος του Μπανκς, (αγγλ. the Banks Homer), ή Πάπυρος του Ομήρου του Μπανκς είναι χειρόγραφο αντίγραφο μέρους της Ιλιάδας του Ομήρου που ως αρχαίο χαρακτηριστικό δείγμα ελληνικής φιλολογικής γραφής των βιβλίων έχει παλαιογραφική σημασία. Φέρει το όνομα του πρώην κατόχου του, αρχαιολόγου Γουίλιαμ Μπανκς, ο οποίος τον αγόρασε το 1821. Φιλοξενείται σήμερα στο Βρετανικό Μουσείο με τον αριθμό καταγραφής Pap. CXIV.

 Ο κώδικας είναι άριστα διατηρούμενος πάπυρος της Ιλιάδας. Περιέχει το 24ο βιβλίο της Ιλιάδας. Η αρχή του κειμένου είναι κατεστραμμένη, αλλά το υπόλοιπο διατηρείται σε πολύ καλή κατάσταση. Έχει μήκος περίπου 2,5 μέτρα και περιλαμβάνει δεκαέξι σελίδες κειμένου. Χρονολογείται στον 2ο αιώνα (μ.Χ.). Πιστεύεται ότι ήταν το αγαπημένο κείμενο κάποιου μορφωμένου, ο οποίος θέλησε να το έχει κοντά του στην μετά θάνατο ζωή. Η αλεξανδρινή καλλιγραφική του γραφή είναι εξέλιξη της στρογγυλόσχημης γραφής των περγαμηνών. Φέρει διορθώσεις και σημειώσεις, τις οποίες πρόσθεσε ο κάτοχός του στο αρχικό κείμενο. Οι λόγοι σημειώνονται με το όνομα του προσώπου που μιλάει, ενώ μια ιδιαίτερη συντόμευση της λέξης «ποιητής» σημειώνει το διηγηματικό κείμενο. Οι στίχοι είναι στο πλάι μετρημένοι ανά 100 με τα γράμματα Β, Γ, κλπ.. Έντουαρντ Μοντ Θόμπσον (1840-1929), Σπυρίδων Λάμπρου (1851-1919) (μετ.) (1903). Εγχειρίδιον ελληνικής και λατινικής παλαιογραφίας. Εν Αθήναις: Τύποις Π. Δ. Σακελλαρίου. σελίδες 224–226. Ανακτήθηκε στις 19 Ιουλίου 2011. Βίλχελμ Βάττενμπαχ (1819-1897) (1895). Anleitung zur griechischen Palaeographie. Λειψία: S. Hirzel, Τυπογραφείο Breitkopf & Härtel. σελίδες 12–13. Ανακτήθηκε στις 15 Ιουλίου 2011. Φρέντερικ Κένυον (1863-1952) (1899). The palaeography of Greek papyri. Οξφόρδη: Oxford Clarendon Press. σελίδες 5. Ανακτήθηκε στις 15 Ιουλίου 2011.
Κατάλογος αστέρων του Λύκου

Ο παρών κατάλογος αστέρων του Λύκου παραθέτει τους σημαντικότερους αστέρες στον αστερισμό Λύκο κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N.D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N.G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. «SIMBAD Astronomical Database». Centre de Données astronomiques de Strasbourg. Ανακτήθηκε στις 4 Ιανουαρίου 2007. Gould, B.A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Αντρέι Οκούνκοφ

Ο Αντρέι Γιούριεβιτς Οκούνκοφ (ρωσικά: Андре́й Юрьевич Окунько́в, Andrej Okun'kov) ( γεννήθηκε στις 26 Ιουλίου 1969) είναι Ρώσος μαθηματικός που ασχολείται με τη Θεωρία αναπαραστάσεων και τις εφαρμογές της στην αλγεβρική γεωμετρία, τη μαθηματική φυσική, τη θεωρία πιθανοτήτων και τις ειδικές συναρτήσεις. Σήμερα είναι καθηγητής στο Πανεπιστήμιο της Καλιφόρνιας στο Μπέρκλεϊ και ακαδημαϊκός υπεύθυνος του Διεθνούς Εργαστηρίου Θεωρίας Αναπαραστάσεων και Μαθηματικής Φυσικής του HSE. Tο 2006 έλαβε το μετάλλιο Φιλντς "για τη συμβολή του στη γεφύρωση των πιθανοτήτων, της θεωρίας αναπαραστάσεων και της αλγεβρικής γεωμετρίας".

 Έλαβε το διδακτορικό του δίπλωμα από το Κρατικό Πανεπιστήμιο της Μόσχας το 1995 υπό την επίβλεψη των Αλεξάντερ Κιρίλοφ και Γκριγκόρι Ολσάνσκι.. Διετέλεσε καθηγητής στο Πανεπιστήμιο Κολούμπια από το 2010 έως το 2022. Προηγουμένως, ήταν καθηγητής στο Πανεπιστήμιο του Πρίνστον από το 2002 έως το 2010, βοηθός και αναπληρωτής καθηγητής στο Πανεπιστήμιο της Καλιφόρνιας στο Μπέρκλεϊ και καθηγητής στο Πανεπιστήμιο του Σικάγο. Επέστρεψε στη Σχολή του Μπέρκλεϊ το καλοκαίρι του 2022. Ασχολήθηκε με τη θεωρία αναπαραστάσεων των άπειρων συμμετρικών ομάδων, τη στατιστική των επίπεδων χωρισμάτων και την κβαντική κοχομολογία των συστημάτων Χίλμπερτ των σημείων στο μιγαδικό επίπεδο. Μεγάλο μέρος της εργασίας του στα διασχήματα Χίλμπερτ έγινε από κοινού με τον Ραχούλ Πανταριπάντε. Ο Οκούνκοφ, μαζί με τους Πανταριπάντε, Νικήτα Nekrasov και Ντάβες Μαούλικ, διατύπωσε γνωστές εικασίες σχετικά με τις αναλλοίωτες Gromov-Witten και τις αναλλοίωτες Ντόναλντσον. Το 2006, στο 25ο Διεθνές Συνέδριο Μαθηματικών στη Μαδρίτη της Ισπανίας, του απονεμήθηκε το μετάλλιο Φιλντς "για τη συμβολή του στην προσέγγιση των πιθανοτήτων, της θεωρίας αναπαραστάσεων και την αλγεβρική γεωμετρία". Το 2016 έγινε μέλος της Αμερικανικής Ακαδημίας Τεχνών και Επιστημών. Zelʹmanov, E.I. Solution of the restricted Burnside problem for groups of odd exponent. Izv. Akad. Nauk SSSR Ser. Mat. 54 (1990), no. 1, 42–59, 221. English translation in Math. USSR-Izv. 36 (1991), no. 1, 41–60. doi:10.1070/IM1991v036n01ABEH001946 Zelʹmanov, E.I. Solution of the restricted Burnside problem for 2-groups. Mat. Sb. 182 (1991), no. 4, 568–592. English translation in Math. USSR-Sb. 72 (1992), no. 2, 543–565. doi:10.1070/SM1992v072n02ABEH001272 Andrei Okounkov home page at Columbia Andrei Okounkov home page at Princeton EMS Prize 2004 citation Fields Medal citation Αρχειοθετήθηκε 2016-10-20 στο Wayback Machine. Andrei Okounkov's articles on the Arxiv Daily Princetonian story BBC story
The Slim Shady LP

Το The Slim Shady LP είναι το δεύτερο στούντιο άλμπουμ από τον Αμερικανό ράπερ Eminem, που κυκλοφόρησε στις 23 Φεβρουαρίου 1999. Δημοσιεύθηκε από την Web Records και την Aftermath Entertainment του Dr. Dre.

 Sample creditsΤο "My Name Is" περιέχει δείγμα από το "I Got The" του Labi Siffre και από το "I Don't Love You" της Millie Jackson Το "Guilty Conscience" περιέχει δείγμα από το "Go Home Pigs" του Ronald Stein Το "If I Had" περιέχει δείγμα από το "Impeach the President" των The Honey Drippers Το "Cum on Everybody" περιέχει δείγμα από το "Gimme What You Got" των Le Pamplemouse Το "Bad Meets Evil" περιέχει δείγμα από το "Me & My Girlfriend" του 2Pac και από το "Modaji" του Dave Grusin Το "Rock Bottom" περιέχει δείγμα από το "Summertime" των Big Brother & The Holding Company (με την Janis Joplin) Το "I'm Shady" είναι βασισμένο στο "Pusherman" του Curtis Mayfield και στο "I'm Your Pusher" του Ice-TΣημειώσειςΤα "Bitch", "Cum on Everybody", "Just Don't Give a Fuck" και "Still Don't Give a Fuck" έχουν τους τίτλους "Zoe", "Come on Everybody", "Just Don't Give" και "Still Don't Give" στην clean έκδοση του άλμπουμ.Το "If I Had" κάνει ελαφρώς αναφορά στην μελωδία του ρεφρέν του "If I Had $1000000" των Barenaked Ladies Το "''97 Bonnie & Clyde" είναι μια συγχωνευμένη έκδοση των "Mommy (skit)" και "Just the Two of Us" από τοThe Slim Shady EP. Popular Opinions - Can It Be It Was All So Shady Then - The Slim Shady LP Revisited, Ανακτήθηκε στις 26 Φεβρουαρίου 2010. The Slim Shady LP Lyrics
Καλούδι Αιτωλοακαρνανίας

Το Καλούδι είναι ορεινός οικισμός του νομού Αιτωλοακαρνανίας, στην τέως επαρχία Τριχωνίδας. Αποτελεί έδρα της ομώνυμης τοπικής κοινότητας και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο δήμο Θέρμου.

 Το χωριό βρίσκεται σε κοντινή απόσταση από τη λίμνη Τριχωνίδα, σε περιοχή νοτιοανατολικά της όντας χτισμένο σε υψόμετρο περίπου 332 έως 386 μέτρων με πανοραμική θέα προς τη λίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Γέφυρα Μπανιά, Φλεσουριάς, Δουναίικα, Ανάληψη, Μαραθούλα, Πετροχώρι, Καημένα Αμπέλια, Παλιουριά, Αβαρίκος, Κόφτρα, Μετόχι, Πίνη και Πόρος ενώ σε κοντινή απόσταση βρίσκονται τα Σιταράλωνα, το Πάμφιο, ο Μαραθιάς και η Κάτω Μακρινού. Σε κοντινή απόσταση βρίσκονται επίσης οι οικιστικές θέσεις Δεσπότης και Κουρμέκι καθώς και ο εγκαταλελειμμένος οικισμός του Μωρόσκλαβου. Απέχει από το Αγρίνιο 43,5 χλμ. μέσω της διαδρομής νότια της λίμνης Τριχωνίδας ή 50 χλμ. μέσω της διαδρομής βόρεια της λίμνης Τριχωνίδας, από τη Ναύπακτο 28 χλμ. ενώ η Ιερά Μονή Προυσού απέχει οδικώς 61 χλμ. Αποτελεί ένα από τα χωριά της ιστορικής περιοχής του Απόκουρου. Αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Παμφίας. Με το ΦΕΚ 261Α της 31/08/1912, και τον σχηματισμό των Κοινοτήτων, ορίστηκε ως έδρα της τότε Κοινότητας Καλουδίου. Στις 16/10/1940 το όνομα του οικισμού διορθώθηκε από «Καλούδι» σε «Καλούδιον». Με το ΦΕΚ 45Α της 31/03/1997 μεταφέρθηκε η έδρα της Κοινότητας Καλουδίου από το Καλούδι στον οικισμό του Μαραθιά. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου. Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Το Καλούδι στο χάρτη. topoguide.gr. Ανακτήθηκε: 27/08/2018. Ε.Ε.Τ.Α.Α. - Διοικητικές μεταβολές Καλουδίου Αιτωλοακαρνανίας. eetaa.gr. Ανακτήθηκε: 27/08/2018. Ε.Ε.Τ.Α.Α. - Διοικητικές μεταβολές Κοινότητας Καλουδίου Αιτωλοακαρνανίας. eetaa.gr. Ανακτήθηκε: 27/08/2018. Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 27/08/2018.
Νόιλερερ

Οι Νόιλερερ (γερμανικά: Neulehrer, μτφ. «νέοι καθηγητές») ήσαν καθηγητές οι οποίοι ήσαν εκπαιδευμένοι εντός συντόμου χρονικού διαστήματος και διορίστηκαν από τους Συμμάχους, στα πλαίσια της αποναζιστικοποίησης της Γερμανίας, διαιρεμένης και υπό κατοχή από το 1945 έως το 1949. Οι συγκεκριμένοι νέοι καθηγητές όφειλαν να διασφαλίσουν τον δημοκρατικό χαρακτήρα της εκπαίδευσης, χωρίς την οποιαδήποτε αναφορά στο ναζιστικό παρελθόν, η οποία προοριζόταν για τη γερμανική νεολαία.

 Εντός της ζώνης σοβιετικής κατοχής, νεαροί πτυχιούχοι, όπως νεαροί εργάτες, έφτασαν, με αυτό τον τρόπο, έως την διδασκαλία, παρακολουθώντας ένα σύντομης διάρκειας πρόγραμμα εκπαίδευσης. Οι υποψήφιοι οι οποίοι ήταν δυνατό να αποδείξουν την κατοχή πανεπιστημιακού πτυχίου προσελήφθησαν από το συγκεκριμένο πρόγραμμα επανεκπαίδευσης, αφότου αποδείκνυαν πως ουδέποτε είχαν την οποιαδήποτε σχέση με το ναζιστικό κόμμα ή τις κρατικές υπηρεσίες κατά την διάρκεια του Γ΄ Ράιχ. Στην συνέχεια, ελάμβαναν βασικές οδηγίες παιδαγωγίας, ενώ τους επιτρεπόταν η διδασκαλία έπειτα από διάστημα ολίγον μηνών, συνήθως μεταξύ 4 και 8 μηνών εντός της ζώνης σοβιετικής κατοχής. Επιλέγονταν κυρίως νεαροί εργάτες. Σχολές παιδαγωγικής ιδρύθηκαν εντός των πανεπιστημίων των ζωνών δυτικής κατοχής, ενώ η εκπαίδευση διαρκούσε έως έναν χρόνο. Ενώ ορισμένοι καθηγητές με εθνικοσοσιαλιστικό παρελθόν ήσαν, ακόμη, ανεκτοί κατά την διάρκεια της πρώτης χρονιάς του συγκεκριμένου προγράμματος, οι οδηγίες κατάρτισης του διδασκαλικού προσωπικού αυστηροποιήθηκαν σταδιακά. Μόνον ορισμένοι, ολίγοι, καθηγητές με μελανό παρελθόν έλαβαν την άδεια να συνεχίσουν το διδασκαλικό τους έργο μετά το 1947, ενώ, απαραίτητη προϋπόθεση, ήταν η παρακολούθηση μαθήματος πολιτειακής αγωγής. Εντός της σοβιετικής ζώνης κατοχής, το πρόγραμμα ήταν εξαρχής σε τέτοιο βαθμό φιλόδοξο, όπου το μεγαλύτερο μέρος του διδασκαλικού προσωπικού αντικαταστάθηκε σύντομα από περίπου 40.000 νεαρούς εκπαιδευόμενους. Τα αποτελέσματα του προγράμματος ήσαν ικανοποιητικά, παρέχοντας, μεταξύ άλλων, μία θέση εργασίας σε αριθμό ανέργων της μεταπολεμικής Γερμανίας, παρά την κριτική της οποίας αποτελούσαν το αντικείμενο εκ μέρους του πρώην διδασκαλικού προσωπικού, στοχοποιώντας, κυρίως, την μέτρια και ταχύρυθμη εκπαίδευση των συγκεκριμένων νεαρών καθηγητών. Οι τελευταίοι, συνήθως ήδη κάτοχοι πτυχίου ανωτάτης εκπαίδευσης, ακολούθησαν, στην πλειοψηφία εξ'αυτών, επαγγελματική σταδιοδρομία στον χώρο της εκπαίδευσης. Εντός της ζώνης σοβιετικής κατοχής, η πρόσληψη των συγκεκριμένων νέων καθηγητών χρησίμευε, επίσης, στην ενίσχυση του ελέγχου τον οποίον ασκούσε το κομμουνιστικό κόμμα, η SED, στα σχολεία και, γενικότερα, την εκπαίδευση. Μετά το 1949, αποτελούσαν ποσοστό της τάξεως του 67,8 % επί του συνόλου του διδασκαλικού προσωπικού, ενώ ποσοστό της τάξεως του 47,7 % επί του συνόλου των συγκεκριμένων νέων καθηγητών ήσαν, επίσης, μέλη της SED, έναντι ποσοστού της τάξεως του 10% για το χριστιανοδημοκρατικό κόμμα, την CDU.
Ποδοσφαιρική Ομοσπονδία Τασμανίας

Η Ποδοσφαιρική Ομοσπονδία Τασμανίας (αγγλικά: Football Federation Tasmania, FFT) είναι διοικητικό όργανο όσον αφορά το άθλημα του ποδοσφαίρου στην πολιτεία Τασμανία της Αυστραλίας. Η έδρα της βρίσκεται στο Χόμπαρτ και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.

 Το ποδόσφαιρο εμφανίστηκε για πρώτη φορά στην Τασμανία κατά τη διάρκεια της αποικιοκρατίας, αλλά ποτέ δεν ήταν τόσο δημοφιλές όσο το κρίκετ, ενώ με τον ερχομό του αθλήματος του αυστραλιανού ποδοσφαίρου στα μέσα του δέκατου ένατου αιώνα, σύντομα φάνηκε ότι το συγκεκριμένο άθλημα ξεπερνούσε τόσο το ράγκμπι και το ποδόσφαιρο σε δημοφιλία στο εσωτερικό της αποικιακής νήσου. Το άθλημα γενικά αναφερόταν ως British Association Football, για να το διακρίνεται από το ράγκμπι, και το αυστραλιανό ποδόσφαιρο, το οποίο σύντομα θα ήταν γνωστό τοπικά ως "football" ή "footy", Ο όρος soccer προήλθε από την Αγγλία, όπου εμφανίστηκε για πρώτη φορά στη δεκαετία του 1880 ως συντομογραφία της λέξης "association" που συχνά πιστώνεται στον προηγούμενο αρχηγό της Αγγλίας, Τσαρλς Ρίφορντ-Μπράουν. Δεν είναι σαφές πότε ο όρος "soccer" άρχισε να χρησιμοποιείται στην Τασμανία, αλλά από τον εικοστό αιώνα ήταν ο πιο κοινός όρος. Επίσημος ιστότοπος
Ιωάννα του Λουξεμβούργου-Σαιν-Πολ

Η Ιωάννα, γαλλ.: Jeanne comtess de Saint-Pol, de Ligny (απεβ. 18 Σεπτεμβρίου 1430, Αβινιόν), που απεκαλείτο demoiselle de Luxembourg, ήταν από τον Οίκο του Λουξεμβούργου-Λινύ. Γεννήθηκε ως κόρη του κόμη του Λινύ.

 Ήταν η τρίτη κόρη του Γκυ κόμη του Λινύ, του Ρουσύ και του Μπωβουάρ και της Μαώ/Ματθίλδης των Σατιγιόν, κόρης του Ιωάννη κόμη του Σαιν-Πολ. Μετά το τέλος του μικρανιψιού της Φιλίππου Α΄ των Βαλουά-Βουργουνδίας, δούκα της Βραβάντης, ήταν η πλησιέστερος συγγενής του, έτσι μετά το τέλος του στις 14 Αυγούστου 1430 κληρονόμησε το Σαιν-Πολ και το Λινύ. Ζούσε εκείνη την εποχή στο Μπω(ρε)βουάρ, που ανήκε στον αγαπημένο ανιψιό της Ιωάννη Β΄. Εκείνη τη στιγμή, ο Ιωάννης κρατούσε τη Ιωάννα της Λωρραίνης, την οποία είχε συλλάβει, ως κρατούμενη. Η Ιωάννα του Λινύ της έδειξε ευγένεια και παρακάλεσε τον ανιψιό της να μην πωλήσει την Ιωάννα στους Άγγλους. Η κόμισσα απεβίωσε λίγο αργότερα. Τα φέουδά της μοιράστηκαν μεταξύ του μεγαλύτερου ανιψιού της Πέτρου Α΄ κόμη του Μπριέν, που έλαβε το Σαιν-Πολ και του ευνουμένου της ανιψιού Ιωάννη Β΄, που έλαβε το Λινύ. Και οι δύο ήταν τέκνα του αδελφού της Ιωάννη κυρίου του Μπωβουάρ και του Ριχενμπούργκ. Το Ιωάννα κόμισσα του Λινύ είναι μία ηρωίδα στο ιστορικό μυθιστόρημα της Φίλιππα Γκρέγκορυ του 2011, Η λαίδη Ρίβερς, που επικεντρώνεται στη μικρανιψιά της Ιακωβίνα του Λουξεμβούργου (κόρη του Πέτρου Α΄). Jeanne του Λουξεμβούργου στο "Jeanne-darc.dk" Αρχειοθετήθηκε 2007-03-13 στο Wayback Machine.
Παύλος Γουλιέλμος της Βυρτεμβέργης

Ο Παύλος-Γουλιέλμος, γερμ. Paul-Wilhelm (25 Ιουνίου 1797 - 25 Νοεμβρίου 1860) από τον Οίκο της Βυρτεμβέργης ήταν πρίγκιπας της Βυρτεμβέργης. Ήταν φυσιοδίφης και εξερευνητής στη Βόρειο Αφρική, την Αυστραλία και τη Βόρειο Αμερική: ανακάλυψε τις πηγές του ποταμού Μισσούρι.

 Ήταν ο δευτερότοκος γιος του Ευγενίου Α΄ δούκα της Βυρτεμβέργης και της Λουίζας, κόρης του Χριστιανού-Καρόλου πρίγκιπα του Στόλενμπερκ-Γκέντερν. Το 1822-24 έκανε το πρώτο εξερευνητικό ταξίδι στην Κούβα και στη Βόρειο Αμερική. Στο ημερολόγιό του κατέγραφε με μεγάλη επιστημονική και εθνολογική λεπτομέρεια τα μέρη που επισκεπτόταν. Ένας σχεδιαστής έκανε πολυάριθμες εικόνες των τοπίων, των φυτών κα των ζώων. Αφιερώθηκε στη μελέτη της Βορείου και Νοτίου Αμερικής και συνάντησε τον Ζαν-Μπατίστ Σαρμπονώ (γιο της Σακαγκάβεα) στον ποταμό Κάνσας το 1823. Μίσθωσε τον Τουσαίν Σαρμπονώ, πατέρα του Ζαν-Μπατίστ και σύζυγο της Σακαγκάβεα ως διερμηνέα και εξερεύνησε τα Μεγάλα Πεδία (στις κεντρικές ΗΠΑ). Η ομάδα του πέρασε 5 εβδομάδες στον άνω Μισσούρι, επισκεπτόμενη φυλές Ινδιάνων και συλλέγοντας επιστημονικό υλικό. Είναι από τους πρώτους ερευνητές των πηγών του Μισισιπή και του Μισούρι. Μετά το 1850 επισκέφθηκε τον Ότομαρ βαρόνο φον Μπερ, κάτοχο αγροκτήματος προβάτων και επιστήμονα μετεωρολόγο, στο Σίστερντεϊλ του Τέξας. Το 1855 επισκέφθηκε τον ζωγράφο Καρλ γκ. φον Ιβόνσκι, που του δώρισε 5 σχέδιά του. Νυμφεύτηκε το 1827 και διαζεύχθηκε 8 έτη μετά. Εγκαταστάθηκε στο ανάκτορο Μέργκενχαϊμ, όπου κρατούσε την εκτεταμένη εθνολογική συλλογή του, που απέκτησε από τα ταξίδια. Έκτισε το ανάκτορο Πάουλουςμπουρκ στα Λουτρά Καρλσρούης στη Σιλεσία, αλλά δεν πρόλαβε την ολοκλήρωσή του. Το 1860 απεβίωσε στο Μέργκεντχαϊμ σε ηλικία 63 ετών. Νυμφεύτηκε το 1827 τη Μαρία-Σοφία, κόρη του Καρόλου-Αλεξάνδρου πρίγκιπα του Τουρν & Τάξις και είχε τέκνο: Γουλιέλμος-Φερδινάνδος-Μαξιμιλιανός-Κάρολος 1828-1888, πρίγκιπας της Βυρτεμβέργης.Διαζεύχθηκε το 1835. Paul von Württemberg: Early Sacramento: glimpses of John Augustus Sutter, the Hok farm, and neighboring Indian tribes, Sacramento: Sacramento Book Collectors Club, 1973 OCLC 3187671 ASIN B000GR0CVO Paul von Württemberg: Paul Wilhelm, Duke of Württemberg Travels in North America 1822 -1824, Transl. by W. Robert Nitzke. Ed. by Savoie Lottinville Norman. University of Oklahoma Press, 1973 (reprint). The American Exploration and Travel Ser. Vol. 63. ASIN B0006C3UE0
Ντανίλο Καρρέρα

Ο Ντανίλο Καρρέρα (Danilo Carrera, γεννημένος ως Ντανίλο Χαβιέρ Καρρέρα Ουέρτα Danilo Xavier Carrera Huerta, 17 Ιανουαρίου 1989 -) είναι Εκουαδοριανός ηθοποιός, μοντέλο, παρουσιαστής και ποδοσφαιριστής.

 Crónicas desquiciadas - 2011, (θέατρο) Relaciones peligrosas - 2012, ως Λεονάρδο "Λεό" Μαξίμο Grachi - 2012/13, ως Άξελ Βέλες Indigo - 2013, (ταινία) It Was Me - 2013, (ταινία) Cosita linda - 2013/14, ως Φεδερίκο "Φέντε" Μαδαριάγα República Deportiva - 2013/14, ως Παρουσιαστής Tu Desayuno - 2014, ως Αλέγρε El gordo y la flaca - 2014/15 El camino - 2015, ως Παρουσιαστής Pasión y poder - 2015/16, ως Φράνκο Ερρέρα Φουέντες/Φράνκο Γκόμες-Λόυνα Ερρέρα Ruta 35 - 2016, ως Γουίλσον Sin rastro de ti - 2016, ως Μαουρίσιο Σαντιγιάνα La doble vida de Estela Carrillo - 2017, ως Ντανίλο Καμπρέρα Bailando por un sueño - 2017, ως Διαγωνιζόμενος/9η θέση República Mundialista Russia - 2018, ως Παρουσιαστής Hijas de la luna - 2018, ως Σεμπαστιάν Οροπέσα Ρουίς/Σεμπαστιάν Φράνκφουρτ Ρουίς Lo más sencillo es complicarlo todo - 2018, ως (ταινία) Vencer el miedo - 2020, ως Ομάρ Σιφουέντες Quererlo todo - 2020/21, ως Ματέο Σάντος Κορονέλ Campeonato Ecuatoriano de Fútbol 2019 Divisiones Menores Copa Ecuador Άλλες αναγνωρίσεις2015: "50 πιο όμορφοι" από το People en Español.2015: Το People en Español, τον ονόμασε έναν από τους 15 πιο σέξι άνδρες του Οκτωβρίου.2016: "50 πιο όμορφοι" από το People en Español.2017: Παραλαβή του Κλειδιού της Πόλης Γιούνιον Σίτι του Νιου Τζέρσεϊ. Ντανίλο Καρρέρα στην IMDb Ντανίλο Καρρέρα, επίσημος λογαριασμός στο Facebook. Ντανίλο Καρρέρα, επίσημος λογαριασμός στο Twitter. Ντανίλο Καρρέρα στο Instagram
Στάνλεϋ

Το Στάνλεϋ (στα αγγλικά Stanley ή και Port Stanley) είναι η πρωτεύουσα και μόνη ουσιαστικά πόλη των Νήσων Φώκλαντ. Βρίσκεται στην νήσο Ανατολικό Φώκλαντ και ο πληθυσμός της πόλης είναι 2.115 κάτοικοι, σύμφωνα με καταμέτρηση του 2006.

 Η πρώτη πρωτεύουσα των Νήσων Φώκλαντ λεγόταν Πορτ Λιούις και βρισκόταν βόρεια της τοποθεσίας που βρίσκεται σήμερα το Στάνλεϋ. Ο Κυβερνήτης του νησιού, Μούντυ Μπρόκ, έδωσε εντολή σε 2 πλοιάρχους, τους Φρανσις Ρούθντομ Κρόζιερ και Τζέιμς Κλαρκ Ρος να βρουν μια νέα τοποθεσία για την πρωτεύουσα. Πέρασαν 5 μήνες στα νησιά με τα πλοία τους Τρόμος και Έρεβος και τελικά αποφάσισαν να μεταφέρουν την πρωτεύουσα στο λιμάνι Τζάκσον, γιατί θεωρήθηκε ότι έχει βαθύτερο αγκυροβόλιο για τα πλοία που επισκέπτονται το νησί. Η πόλη μετονομάστηκε σε Πόρτ Στάνλεϋ (Λιμάνι του Στάνλεϋ). Οι εργασίες για τη μεταφορά ξεκίνησαν το 1843 και το Στάνλεϋ έγινε η πρωτεύουσα τον Ιούλιο του 1845. Πήρε το όνομά της από τον Λόρδο Στάνλεϋ, Υπουργό Πολέμου και Αποικιών του Ηνωμένου Βασίλειου εκείνη την χρονική στιγμή και αργότερα πρωθυπουργού ο οποίος όμως δεν επισκέφτηκε καμμία φορά τα Νησιά Φώκλαντ. Πολυμέσα σχετικά με το θέμα Stanley, Falkland Islands στο Wikimedia Commons
Λουίς Τοσάρ

Ο Λουίς Λόπεθ Τοσάρ (ισπανικά: Luis López Tosar, γεννημένος στις 13 Οκτωβρίου του 1971) είναι Ισπανός ηθοποιός και μουσικός. Είναι ένας από τους πιο δημοφιλείς ηθοποιούς στην Ισπανία, γνωστός για τη συμμετοχή τους στις ταινίες Κελί 211 (Celda 211), Μέσα από τα Μάτια σου (Te doy mis ojos), Ο Θυρωρός (Mientras duermes), Ακόμα και η Βροχή (También la lluvia), Δευτέρες με Λιακάδα (Los lunes al sol). Έχει ένα μουσικό συγκρότημα ονόματι "Di Elas".

 Γεννήθηκε στο Λούγο, Ισπανία στις 13 Οκτωβρίου του 1971. Ξεκίνησε την καριέρα του παίζοντας σε θέατρα και ταινίες μικρού μήκους, αλλά έγινε γνωστός στην Γαλικία από την ερμηνεία του στην τηλεοπτική σειρά Mareas Vivas το 1998. Απέσπασε θετικές κριτικές για τον υποστηρικτικό του ρόλου στη δραματική ταινία Δευτέρες με Λιακάδα, τον βίαιο σύζυγο στην ταινία Μέσα από τα Μάτια σου, τον παραγωγό στην ταινία Ακόμα και η Βροχή, και στην πιο σημαντική ταινία της φιλμογραφίας του Κελί 211, η οποία κυκλοφόρησε το 2009 και υποδύθηκε το ρόλο του Μαλαμάδρε, ενός κρατούμενου, ο οποίος επιφέρει ταραχή στην φυλακή και δημιουργεί φιλία με έναν μυστικό φύλακα. Ο μοναδικός σημαντικός ρόλος του σε αμερικανική ταινία, ήταν στο Miami Vice το 2006, όπου πρωταγωνιστούσε ο Κόλιν Φάρελ και ο Τζέιμι Φοξ. Εκτός αυτής, εμφανίστηκε και σε άλλες αγγλόφωνες ταινίες, Στα Όρια του Ελέγχου και Mr. Nice. Το 2012 μεταγλώτισε τη φωνή του Τζορτζ Ουάσινγκτον για το βιντεοπαιχνίδι Assassin's Creed III.Στις 17 Νοεμβρίου του 2017 έλαβε το προσωπικό του αστέρι στο Δρόμο της Δόξας στην Αλμέρια, για τις ταινίες El Niño (2016) και Toro (2016). 2000 Ξέρω Ποια Είσαι (Sé quién eres) της Πατρίθια Φερέιρα La comunidad του Άλεξ ντε λα Ιγκλέσια 2001 Δύο Γυναίκες στο Πιάτο σας (Sin noticias de Dios) του Αγουστίν Ντίαθ Γιάνες 2002 Semana Santa του Πέπε Ντανκάρτ Δευτέρες με Λιακάδα (Los lunes al sol) του Φερνάντο Λεόν ντε Αρανόα Trece campanadas του Χαβιέρ Βιγιαβέρδε 2003 El lápiz del carpintero του Αντόν Ρέιχα Μέσα από τα Μάτια σου (Te doy mis ojos) της Ιθίαρ Μπογιαΐν Η Αδυναμία του Μπολσεβίκου (La flaqueza del bolchevique) του Μανουέλ Μαρτίν Κουένκα La vida que te espera του Μανουέλ Γκουτιέρεθ Αραγόν 2004 Inconscientes του Χοακίν Οριστρέλ 2006 Miami Vice του Μάικλ Μαν Το Φορτίο (Cargo) του Κλάιβ Γκόρντον 2009 Κελί 211 (Celda 211) του Ντανιέλ Μονθόν Στα Όρια του Ελέγχου (The Limits of Control) του Τζιμ Γιάρμους 2010 Ακόμα και η Βροχή (También la lluvia)της Ιθίαρ Μπογιαΐν 18 comidas του Χόρχε Κόιρα 2011 Ο Θυρωρός (Mientras duermes) του Χάουμε Βαλαχερό 2012 Operación E του Μιγκέλ Κουρτουά 2014 Επικίνδυνο Πέρασμα (El Niño) του Ντανιέλ Μονθόν Musarañas του Άλεξ ντε λα Ιγκλέσια 2015 Με Απόκρυψη (El desconocido) του Ντάνι ντε λα Τόρρε Ma Ma του Χούλιο Μεδέμ 2016 Ποιός Κλέβει Ποιόν; (Cien años de perdón) του Ντανιέλ Καλπαρσόρο 1898: Los últimos de Filipinas του Σαλβαδόρ Κάλβο 2018 Yucatán του Ντανιέλ Μονθόν Πόλη στα Όπλα (La sombra de la ley) του Ντάνι ντε λα Τόρρε Λουίς Τοσάρ στην IMDb
Σάββας Εξουζίδης

Ο Σάββας Εξουζίδης (γεννημένος στις 4 Δεκεμβρίου 1981) είναι Έλληνας αμυντικός ποδοσφαιριστής που έχει αγωνιστεί σε διάφορες ομάδες στην Ελλάδα, στην Κύπρο, στη Γερμανία και στην Ολλανδία. Έχει ύψος 1,93 μ. Στο τέλος της σεζόν 2009-2010 είχε παίξει σε 143 ματς πρωταθλήματος στην Ελλάδα και είχε πετύχει 7 γκολ.

 Ο Σάββας Εξουζίδης γεννήθηκε στις 4 Δεκεμβρίου 1981 στη Στουτγκάρδη της Γερμανίας. Ξεκίνησε να αγωνίζεται επαγγελματικά το 2000 στη Λούντβιγκσμπουργκ (SpVgg Ludwigsburg) και το 2002 πήγε στον Άρη Λεμεσού Κύπρου. Την επόμενη σεζόν αγωνίστηκε στον Ποσειδώνα Ν. Πόρων και από το 2004 ως το 2007 έπαιξε με τον Πανιώνιο στην Α΄ Εθνική και στο Κύπελλο ΟΥΕΦΑ. Ακολούθως, έπαιξε για μια σεζόν στην ολλανδική Βααλβάικ και έπστρεψε στην Ελλάδα, στον Ηρακλή Θεσσαλονίκης. Τη σεζόν 2009-10 αγωνίζεται με τον Πιερικό στη Β΄ Εθνική. player history "Football League Αφιέρωμα 2010-2011", εφ. Εξέδρα, 11/9/2010.
Προκριματικά Παγκοσμίου Κυπέλλου Ποδοσφαίρου 2014 (Μπαράζ ΑΦΚ – ΚΟΝΜΕΜΠΟΛ)

Τα μπαράζ του Παγκοσμίου Κυπέλλου Ποδοσφαίρου 2014 μεταξύ της Ασιατικής Συνομοσπονδίας Ποδοσφαίρου και της Ποδοσφαιρικής Συνομοσπονδίας Νοτίου Αμερικής ήταν ένας διπλός αγώνας εντός-εκτός έδρας μεταξύ της Εθνικής Ιορδανίας, η οποία νίκησε στον πέμπτο γύρο των προκριματικών του Παγκοσμίου Κυπέλλου Ποδοσφαίρου 2014 της ΑΦΚ, και της Εθνικής Ουρουγουάης, η οποία κατέκτησε την 5η θέση στα Προκριματικά του Παγκοσμίου Κυπέλλου Ποδοσφαίρου 2014 της ΚΟΝΜΕΜΠΟΛ. Οι αναμετρήσεις διεξήχθησαν στις 13 και 20 Νοεμβρίου 2013.

 Η Ουρουγουάη συμμετείχε στα συγκεκριμένα μπαράζ άλλες τρεις φορές: το 2002, όπου αντιμετώπισε την Εθνική Αυστραλίας, όπου προκρίθηκε στο Παγκόσμιο Κύπελλο Ποδοσφαίρου 2002 (1-0 εκτός, 3-0 εντός), το 2006 όπου αγωνίστηκε και πάλι με την Αυστραλία, αλλά αυτή τη φορά αποκλείστηκε στα πέναλτι με 4-2 (1-1 συνολικό σκορ) και το 2010, όπου αντιμετώπισε την Κόστα Ρίκα, όπου τη νίκησε με συνολικό σκορ 2-1 και προκρίθηκε στο Παγκόσμιο Κύπελλο Ποδοσφαίρου 2010. Η Ιορδανία αγωνίστηκε για πρώτη φορά στα μπαράζ. Η κλήρωση για ποιος αγώνας θα είναι εντός ή εκτός έγινε στις 30 Ιουλίου 2011 από τη FIFA. Προκριματικά Παγκοσμίου Κυπέλλου Ποδοσφαίρου 2014 (Μπαράζ ΚΟΝΚΑΚΑΦ – ΟΦΚ)
Γιώργος Τανίδης

Ο Γιώργος Τανίδης (25 Δεκεμβρίου, 1946 – 3 Ιουλίου, 2016) ήταν ποδοσφαιριστής που αγωνίστηκε σαν κεντρικός αμυντικός και προπονητής. Υπήρξε ένας από τους σπουδαιότερους ποδοσφαιριστές που ανέδειξε το ποδόσφαιρο της Πτολεμαΐδας και αγωνίστηκε με επιτυχία στην Α΄ Εθνική κατηγορία.

 Ο Γιώργος Τανίδης γεννήθηκε και μεγάλωσε στην Πτολεμαΐδα και ξεκίνησε το ποδόσφαιρο από τον Άρη Πτολεμαΐδας, την ισχυρή ομάδα της γενέτειράς του. Με τη φανέλα του Άρη Πτολεμαΐδας, ο σκληρός κεντρικός αμυντιός διακρίθηκε στο πρωτάθλημα της Β΄ Εθνικής κατηγορίας και το καλοκαίρι του 1971 πήρε μεταγραφή στην πρωταθλήτρια Ελλάδας, ΑΕΚ.Με τη φανέλα της ΑΕΚ αγωνίστηκε για μια τριετία σημειώνοντας συνολικά 66 συμμετοχές στο πρωτάθλημα, ενώ είχε και 2 συμμετοχές στην Ευρώπη. Με τη φανέλα της ΑΕΚ έκανε ντεμπούτο στο πρωτάθλημα Ελλάδας στις 21/11/1971 στον νικηφόρο αγώνα με 4-0 για την 10η αγωνιστική επί του Ηρακλή, ενώ οι 2 συμμετοχές του στα ευρωπαϊκά πρωταθλήματα σημειώθηκαν στις 27/09/1972 όποτε και αγωνίστηκε στον αγώνα ρεβάνς εκτός έδρας με την ουγγρική Σαλγκοταριάν ΒΤΚ που ήρθε ισόπαλος 1-1 για τον 1ο γύρο και στις 24/10/1972 όποτε και αγωνίστηκε στον πρώτο αγώνα με τη μετέπειτα κάτοχο του τροπαίου Λίβερπουλ ΦΚ εκτός έδρας που έληξε με ήττα με 3-0 για τον 2ο γύρο του Κυπέλλου ΟΥΕΦΑ της περιόδου 1972-1973.Στη συνέχεια, το 1974 πήρε μεταγραφή στην Παναχαϊκή και με την ομάδα της Πάτρας αγωνίστηκε για μια χρονιά, σημειώνοντας 30 συμμετοχές στο πρωτάθλημα. Το 1975 μετακόμισε στη Ρόδο παίρνοντας μεταγραφή στον Α.Σ. Ρόδος. Με τα «ελάφια» αγωνίστηκε μέχρι το 1980 όποτε και τερμάτισε τη σταδιοδρομία του ως ποδοσφαιριστής, έχοντας προλάβει να πανηγυρίσει την άνοδο στην Α΄ Εθνική το 1978 και να αγωνιστεί σε αυτή 2 ακόμα χρονιές, σημειώνοντας 36 συμμετοχές.Έμεινε μόνιμα με την οικογένεια του στη Ρόδο, όπου διετέλεσε προπονητής πολλών ομάδων όπως του Α.Σ. Ρόδος, του Διαγόρα Ρόδου, του Ιάλυσου και του Απόλλωνα Καλυθιών μεταξύ άλλων. Παράλληλα εργαζόταν στη ΔΕΗ και αργότερα ως επιχειρηματίας. Απεβίωσε στις 3 Ιουλίου του 2016, στην ηλικία των 70 ετών.